2023 yil 1 yanvardan MDH Davlat rahbarlari kengashining MDH Ijroiya qo‘mitasi raisi – Ijrochi kotibi lavozimini «MDH Bosh kotibi» deb qayta nomlash to‘g‘risidagi qarori kuchga kirdi. Foto: Dunyo 2022 yil 14 oktabr kuni Ostona shahrida bo‘lib o‘tgan sammitda Hamdo‘stlik davlatlari rahbarlari Qozog‘iston prezidenti Qosim-Jo‘mart To‘qayevning Ijroiya qo‘mitasi raisi – MDH Ijrochi kotibi lavozimini 2023 yildan «MDH Bosh kotibi» lavozimiga o‘zgartirish to‘g‘risidagi tashabbusini qo‘llab-quvvatlagan edi. Ushbu Sammitda MDH davlat rahbarlari Sergey Lebedevning Hamdo‘stlik Ijroiya qo‘mitasi rahbari sifatidagi vakolatlarini yana uch yil muddatga uzaytirish to‘g‘risida qaror qilgan.